Aquest text parla sobre el tema Política?
La dessuadora és una peça d'indumentària superior, generalment de màniga llarga amb caputxa i sovint amb butxaques frontals, segons el cas tancat o amb cremallera, fet de cotó o teixits mixts. Pot ser la part superior d'un xandall. S'utilitza com un abric lleuger per realitzar exercici en l'exterior i se sol col·locar sobre una samarreta.
En esdevenir un vestit de moda per a tothom, fora del món dels vestits funcionals o de la subcultura, materials i formes (sense mànigues, amb mànigues curtes, ...), d'hivern i d'estiu, les dessuadores s'han diversificat força. Des dels anys 1990 dissenyadors de renom, com per exemple Tommy Hilfiger, Gucci i Versace en van crear i ara fa part de l'assortiment de quasi totes les cases de moda, del més barrat al més distingit. Inicialment un vestit masculí o unisex, en esdevenir més un objecte de moda que utilitari, se'n van dissenyar formes més adaptades al cos femení.
Tot i que vestits amb caputxa s'han fet de tots temps, la seva forma moderna data dels anys 1930. L'empresa americana Champion hauria sigut la primera per desenvolupar dessuadores amb la típica caputxa per als treballadors de magatzems de congelats. Aviat es va popularitzar al món dels esportistes. Més tard, amb el seu nom anglés de hoodie va ser adoptat com a streetwear i esdevenir símbol de la subcultura black, punk, skate i hip-hop. Malgrat esdevenir un vestit popular, sempre va ser un símbol de no-conformisme o de rebel·lió, que segons les circumstàncies pot inspirar por, sobretot quan hom la porta amb el cap cobert per la caputxa. Després de l'assassinat del jove black Trayvon Martin a Sanford el 2012 va esdevenir el símbol de la protesta contra el racisme de la polícia. Igual que la samarreta, pot servir per portar missatges de tota mena.
No.